b'\n_START_ARTICLE_\nBosnia keel\n_START_PARAGRAPH_\nBosnia keel (bosnia keeles bosanski jezik, \xd0\xb1\xd0\xbe\xd1\x81\xd0\xb0\xd0\xbd\xd1\x81\xd0\xba\xd0\xb8 \xd1\x98\xd0\xb5\xd0\xb7\xd0\xb8\xd0\xba, \xd8\xa8\xdb\x89\xd8\xb3\xd8\xa2\xd9\x86\xd8\xb3\xd9\x82\xd8\xa7\xd9\x89 \xd9\x8a\xd9\x87\xd8\xb2\xd8\xa7\xd9\x89\xd9\x82) on \xc3\xbcks l\xc3\xb5unaslaavi keeltest. Keel ei erine v\xc3\xa4ga serbia ja horvaadi keelest, mist\xc3\xb5ttu nende keelte k\xc3\xb5nelejad saavad \xc3\xbcksteisest h\xc3\xa4sti aru. _NEWLINE_Bosnia keelt r\xc3\xa4\xc3\xa4gib emakeelena umbes 2,2 miljonit inimest Bosnias ja Hertsegoviinas, kus see on \xc3\xbcks kolmest riigikeelest. Lisaks r\xc3\xa4\xc3\xa4gitakse bosnia keelt ka teistes Balkani riikides, peamiselt Horvaatias, Montenegros ja Serbias._NEWLINE_Peamine erinevus serbia ja horvaadi keelest seisneb selles, et bosnia keeles on rohkesti t\xc3\xbcrgi, araabia ja p\xc3\xa4rsia keele laens\xc3\xb5nu, mis juurdusid seal Osmanite \xc3\xbclemv\xc3\xb5imu ajal. _NEWLINE_Kirjakeeles kasutatakse ladina t\xc3\xa4hestikku, \xc3\xbcha harvemini kirillitsat. Varem on tarvitatud ka bosnia kirillitsat bosan\xc4\x8dicat (\xd0\xb1\xd0\xbe\xd1\x81\xd0\xb0\xd0\xbd\xd1\x87\xd0\xb8\xd1\x86\xd0\xb0) (11.\xe2\x80\x9315. sajandil) ja bosnia keele jaoks kohandatud araabia t\xc3\xa4hestikku arebicat (15.\xe2\x80\x9319. sajand; taasjuurutamise katsed enne Teist maailmas\xc3\xb5da).'